作者:馬致遠
標題:破幽夢孤雁漢宮秋・梁州第七
內容:我雖是見宰相似文王施禮，一頭地離明妃，早宋玉悲秋。怎奈他帶天香著莫定龍衣袖。他諸餘可愛，所事兒相投；消磨人幽悶，陪伴我閒遊；偏宜向梨花月底登樓，芙蓉燭下藏鬮。體態是二十年挑剔就的溫柔，姻緣是五百載該撥下的配偶，臉兒有一千般說不盡的風流，寡人乞求他左右，他比那落伽山觀自在無楊柳，見一面得長壽。情繫人心早晚休，則除是雨歇雲收。